Marie-Josée Croze

**Marie-Josée CROZE** (naskiĝis  en Montrealo (Kebekio)) estas kanada aktorino.

## Biografio 
Marie-Josée Croze kreskis kun kvar aliaj infanoj en modesta adopta familio de Longueuil, ĉirkaŭurbo de Montrealo. Ŝi studis plastikajn artojn en Cégep du Vieux Montréal de 1986 ĝis 1987.

Ŝi komencis sian karieron en 1993 per longdaŭra filmo *La Florida* de George Mihalka, kaj poste ekhavis plurajn rolojn en televido kaj kino, tiom en la angla, kiom en la franca. Ŝi interalie ludis en televidaj serioj *Chambres en ville*, *Le masque*, *The Hunger* kaj *Urgence*. Ŝi ankaŭ partoprenis en pluraj kurtfilmoj kaj mezlongaj filmoj, el kiuj *Le Rat des villes et le Rat des champs*, *Femme de rêve* kaj *HLA Identique*.

En 2000, ŝi ekhavis ĉefrolon en la filmo *Maelström* de Denis Villeneuve, verko kiu rimarkigis ŝin internacie. Fakte, ceremonioj de Premioj "Jutra" kaj Premioj "Génie", same kiel Internacia film-festivalo de Vankuvero kaj Internacia film-festivalo de amo de Mons estis unuanimaj: ŝi estis konsekrita plej bona aktorino. En 2001, ŝi ludis en "Arafat", filmo de Atom Egoyan pri armena genocido.

En 2003, ŝi enkarnigis drogan dependulinon en *Les Invasions barbares* de Denys Arcand, rolon kiu havigis al ŝi premion por virina interpretado en Festivalo de Cannes. Depost tiam, ŝi instalis sin en Parizo kaj rolis en pluraj francaj filmoj: *Ordo*, *Mensonges et trahisons*, *La Petite Chartreuse*, *Jacquou le Croquant* kaj *Ne le dis à personne*. Oni ankaŭ spektis ŝin en *Munich* de Steven Spielberg.

Ŝi ankaŭ partoprenis en pli eksperimentaj projektoj, kia la reviziita foto-romano *Mars et Avril*, hibrida verko publikigita en du volumoj ĉe éditions de la Pastèque, en 2006.

Antaŭ nelonge, ŝi ludis en *Le Scaphandre et le Papillon* de Julian Schnabel. Ŝi ankaŭ estas spektebla en *Deux jours à tuer* de Jean Becker, same kiel en *Le Nouveau protocole* de Thomas Vincent.

## Filmografio 
* 1992: *La Postière* de Gilles Carle
* 1993: *La Florida* de George Mihalka
* 1996: *Le Rat des villes et le Rat des champs* de James di Salvio (kurtfilmo)
* 1996: *Femme de rêve* de Nadia Simaani (kurtfilmo)
* 1998: *HLA identique* de Thomas Briat (kurtfilmo)
* 1998: *Captive* de Matt Dorff
* 2000: *Terre champ de bataille* (*Battlefield Earth*)
* 2000: *Maelström* de Denis Villeneuve
* 2002: *Des chiens dans la neige* de Michel Welterlin
* 2002: *Ararat* de Atom Egoyan
* 2002: *Ascension* de Karim Hussain
* 2003: *Les Invasions barbares* de Denys Arcand
* 2003: *Nothing* de Vincenzo Natali
* 2004: *Taking Lives* de DJ. Caruzo
* 2004: *Ordo* de Laurence Ferreira Barbosa
* 2004: *Mensonges et trahisons et plus si affinités* de Laurent Tirard
* 2004: *Les Oiseaux du ciel* de Eliane Latour
* 2005: *La Petite Chartreuse* de Jean-Pierre Denis
* 2005: *Munich* de Steven Spielberg
* 2005: *La Mémoire des autres* de Pilar Anguita-McKay
* 2006: *Ne le dis à personne* de Guillaume Canet
* 2006: *Le Scaphandre et le Papillon* de Julian Schnabel
* 2007: *Jacquou le Croquant* de Laurent Boutonnat: Patrino de Jacquou
* 2007: *Deux jours à tuer* de Jean Becker: Cécile
* 2007: *Le Nouveau protocole* de Thomas Vincent
* 2010: *Murder on the Orient Express* (televida filmo) de Philip Martin: Greta Ohlsson
* 2011: *Otros silencios*

## Rekompencoj 
* 2001: Premio "Jutra", plej bona aktorino en *Maelström*
* 2001: Premio "Génie", plej bona aktorino en *Maelström*
* 2001: Internacia film-festivalo de Vankuvero (Brita Kolumbio), plej bona aktorino en *Maelström*
* 2001: Internacia film-festivalo de Amo de Mons (Belgio), plej bona aktorino en *Maelström*
* 2003: Festivalo de Cannes, premio por virina interpretado en *Les Invasions Barbares*
* 2003: Premio "Jutra", plej bona aktorino en *Les Invasions Barbares*

## Anekdotoj 
* Ŝi eksciis, ke ŝi gajnas la premion por virina interpretado en Festivalo de Cannes, rekte en televido, dum ŝi partoprenis elsendon *Christiane Charette en direct*, per la ondoj de Radio-Canada.

## Eksteraj ligiloj 
* Marie-Josée Croze en IMDb

Kategorio:Francaj kebekianoj
Kategorio:Kanadaj aktoroj